cyanic-selkie/wikianc huggingface dataset:
Далија
Семе
Секоја растителна врста ема семе на далија. Семето се собира од ниски едноструки и од пар на високи брсти. Многу врсти на растението немаат семе, туку се размножуваат со двоење на ластари или калемење. Едноструките далии посеани на пролет на сончево место многу брзо растат и цветаат. Во текот на растот се формираат млади ластари кои се садат следната година.
Паразити и болести
Паразити на далијата се полжавите, како и растителните вошки, посебно црните вошки. Честа болест со која се заразуваат е пепелницата, која најчесто ги напаѓаат слабите билки. Се појавуваат за време на суша, но ретко се случува да ја нападне целата билка.
Доминик Скутецки
Доминик Скутецки  ( Dominik Skutecký) - (14 февруари 1849 година, Гајари - 13 март 1921 година, Банска Бистрица) бил словачки сликар од еврејско потекло. Специјализирал пејзажи, портрети и сцени жанрова уметност. .
Животопис
По смртта на неговиот татко во 1859 година, неговото семејство се преселило во Виена, каде што тој ги започнал своите уметнички студии кај вајарот Јохан Мејкнер.
Тој исто така одел на приватни часови по уметност на Ликовна академија, каде што учел со Карл Вурцингер и Карл фон Блаас од 1865 до 1867 година. по добиената стипендија, ги продолжил студиите во Венеција од 1867 до 1870 година, каде работел со  сликарот  Помпео Марино Молменти на Академија од Бел Арти.
Тој исто така помина неколку месеци во Ликовна академија, Минхен.
По 1873 година, тој бил жител на Виена, каде што претежно бил сликар на портрети.
Неговата прва големо изложба била на Кунстлерхаус во 1875 година.
Токму во тоа време тој ја запозна Сесилија Лови, модел со која подоцна ќе се ожени.
За време на неговиот прв престој во Банска Бистрица, од 1884 до 1886 година, тој се концентрирал на пејзажи и жанровски сцени од околината.
Подоцна, тој ја организирал ликовни изложби, на која изложил (120 дела) во 1902 година.
Неговите дела може да се видат во Националната галерија на Словачка. Многу од делата се во приватни колекции.
Ејми Вајнхаус
Ејми Џејд Вајнхаус (, Велика Британија, -  ) била англиска пејачка и текстописец, позната по својот електричен микс од различни музички жанрови, вклучувајќи Р&Б, соул и џез. Вајнхаус е најдобро позната по нејзиниот моќен контраалт вокал, злоупотреба на супстанции и ментални здравствени проблеми. Во 2005, таа помина низ период на пиење, тешки дроги, насилно расположението и губење на тежината.
Деби албумот на Вајнхаус од 2003 Frank беше критично успешен во Велика Британија, а беше номиниран за наградата Mercury. Нејзиниот следен албум од 2006 “Back to Black“ ја доведе до шест Греми номинации и пет победи, остварувајќи рекорд за најмногу победи од женски артист во само една ноќ, и со тоа Вајнхаус стана првата британска пејачка која добила пет Греми, вклучително и три од "Големата четворка": најдобар нов изведувач, плоча на годината и песна на годината. На 14 февруари 2007 година, таа е добитник на наградата Brit за најдобар британски женски изведувач и исто така била номинирана за најдобар британски албум. Таа е трипати добитник на наградата Ivor Novello, прво во 2004 година за најдобра современа песна (музички и лирски) за "Stronger Than Me", потоа во 2007 година за најдобра современа песна за "Rehab" и во 2008 година за најдобра песна (музички и лирски) за "Love is a losing game", како едни од најпрестижните. Албумот е трет меѓу најпродаваните од 2000-тите во Обединетото Кралство. Вајнхаус се согласи да формира група со тапанарот на The Roots, Куестлов. Вајнхаус е заслужна за влијанието во зголемувањето на популарноста на женските музичари и соул музиката како и за оживувањето на британската музика. Карактеристичниот стил на Вајнхаус претставувал и муза за модните творци, како што се Карл Лагерфилд. Проблемите на пејачката со дрогата и алкохолот, како и самоуништувачко однесување, станаа редовни таблоидни вести од 2007 година. Таа и нејзиниот поранешен сопруг Блејк Филдер-Цивил се соочуваа со правни проблеми по кои тој беше осуден на издржување затворска казна. Во 2008 година, Вајнхаус се соочува со низа здравствени компликации кои претставуваа закана за нејзиниот живот и кариера.
Младост
Вајнхаус е родена во областа Саутгејт во северен Лондон, во еврејско семејство кои исто како неа имале интерес за џез музиката. Таа беше воспитувана во четиричлено семејство: нејзиниот татко Мичел (таксист), мајка и Џенис (фармацевт), и нејзиниот постар брат Алекс. Мичел постојано пеел низ куќата, често и го пеел Френк Синатра на младата Ејми, која исто така создала навика постојано да пее до тој степен што на наставниците им било тешко да ја задржат тишината во класот. Кога Вајнхаус имала девет години, баба и Синтија, предложила таа да го посетува Училиштето за театарски уметности Сузи Еарншоу за дополнително надградување. На десет годишна возраст, Вајнхаус основа краткотрајна рап група наречена Sweet 'n' Sour со пријател од детството Жилиет Ешби. Таа останува во училиштето Еарншоу четири години пред да побара целодневна настава во Школата за театар за обука на млади Силвија, но, наводно, била протерана на 14 години заради "недоволна посветеност" и заради ставање на обетка на носот. Со други деца од Школата за млади Силвија, таа се појавува во една епизода на The Fast Show во 1997 година.Таа подоцна го посетува Британското училиште во Селхурст, Кројдон и ја посетува школата Саутгејт и Ешмол.
Рана кариера
Откако си играла со гитарата нејзиниот брат, Вајнхаус добива своја гитара на 13 години, а почнува да прави музика една година подоцна. Таа започнува да работи веднаш потоа, вклучително и како "шоу новинар" за "World Entertainment News Network", а тоа било проследено и со пеење со џез-бендот. Нејзиниот непостојан дечко во тоа време, соул пејачот Тајлер Џејмс, ја испраќа нејзината демо лента на лице од музичката компанија A&R. Вајнхаус потпишува договор со менаџерот Симон Фулер во 2002 година. Додека се развивала како уметник, Ејми била чувана во тајност. Нејзиниот иден A&R во музичката куќата Island /Universal, Даркус Биз, случајно ја слушнал кога менаџерот на The Lewinson Brothers покажувал некои снимки на негови клиенти на кои Вајнхаус се појавува како вокалист. Кога прашал која е пејачката, менаџерот му одговорил дека не му е дозволено да каже. Одлучувајќи дека сака да потпише договор со неа, му биле потребни неколку месеци за убедување на Биз, за на крајот да открие која е пејачката. Во тоа време Вајнхаус веќе снима голем број на песни и потпишува договор со издавачката ЕМИ. Преку издавачите, таа започнува работен однос со продуцентот Салам Реми. Биз ја запознава Вајнхаус со неговиот шеф, Ник Гатфилд,па “The Island“ го дели неговиот ентузијазам во потпишувањето на младиот уметник. Биз изјавил за HitQuarters дека причините за големата возбуда за еден уметник кој не е типична поп-ѕвезда, се должи на реакциите против реалноста на телевизиските музички емисии кои ги прати публика која е гладна за вистински млад талент.
Проекти во 2010
Вајнхаус и Марк Ронсон оддале придонес со преработката на песната “It’s my Party” од Лесли Гор за албумот во чест на Квинси Џонс, насловен Q Soul Bossa Nostra закажан за пуштање во продажба на 11 ноември 2010. Вајнхаус и тапанарот Куеслов од групата The Roots прават договор да формираат група. Проблемите на Вајнхаус за добивање на виза ја одложува соработката за уште неименуваната група. Продуцентот Салам Реми создал нов материјал заедносо Вајнхаус, како дел од проектот. Според извештај во весник, продуцентската куќа Universal Music вршела притисок во врска со нејзиниот нов материјал во 2008 година. Според истиот извештај Вајнхаус, од 2 септември не била ниту во близина на студиото. Било забележано дека таа имала турнеи во текот на летото, а исто така дека ако албум бил брзо снимен, ќе била потребна најмалку една година пред албумот да може да биде пуштен во продажба. Кон крајот на октомври, портпаролот на Вајнхаус бил цитиран како изјавува дека на Вајнхаус не и е поставен краен рок за завршување на својот трет албум, за кој учела да свири на тапани. За време на нејзиниот престој во Сент Лусија во 2009, Вајнхаус работи на нов албум со продуцентот Салам Реми. Тоа е потврдено од страна на музичката куќа Island, заедно со новиот албум кој се очекувало да се издаде во 2010 година, за што ко-претседателот Дариус Биз изјавил: "Јас сум слушнал неколку демо песни кои апсолутно ме паднаа на земја". Во јули 2010 Вајнхаус била цитирана посочувајќи дека нејзиниот следен албум ќе биде објавен најдоцна до јануари 2011 година велејќи: "Ќе биде многу сличен како мојот втор албум, каде што има многу џубокс делови и песни кои се ... навистина,само џубокс." Марк Ронсон, пак изјавил дека нема започнато со снимање на новиот албум.
Влијание на музичката индустрија
Британската пејачка Адел и дава заслуга за својот успех во САД на Вајнхаус која им го “подмачкала“ патот, неа и на британската пејачка и колешка Дафи. Американската пејачка Лејди Гага и дава заслуга на Вајнхаус за “отворање“ на патот кон врвот на топ листите. Гага користи метафорична аналогија за да се објасни дека Вајнхаус го олеснила здобивањето на поп успех за пошироката јавност од страна на неконвенционалните жени. Себастијан Данцин, автор на "Енциклопедија на ритам и блуз и соул“, смета дека “феноменот Вајнхаус“ е заслужен заживувањето на соул музиката што започнало од 2000 година. Данцин цитирајќи ги Рафаел Садик, Ентони Хамилтон, Џон Леџенд изјавил: "Ејми Вајнхаус е во продукција со луѓе кои сакаат да создадат нов маркетингшки бран. Позитивната страна е тоа што публиката е повторно запознаена со оваа музика и игра воведувачка улога за останатите. Ова го заживува жанрот, надминувајќи го стариот аспект ". Со пуштањето во продажба на албумот “Back to Black“ и на појавата на Лили Ален, заслугата е препишана на "Сандеј тајмс", за создавање на пазар кој медиумите го прогласиле за "година на жените" во 2009 година што се гледа и од номинацијата на пет женски артисти за наградата Mercury. По издавањето на албумот издавачките куќи барале женски уметници со сличен звук, бестрашни и експериментални женски музичари. Адел и Дафи се вториот бран на уметници со сличен звук со Вајнхаус. А третиот бран на женски музичари што се појави откако беше објавен албумот се предводени од В В Браун, Флоренс енд д Машин, Ла Рукс и Литл Бутс. Во февруари 2010 година, раперот Џеј Зи и оддава заслуга на Вајнхаус за ревитализација на британската музика, велејќи: "Има силен притисок кој доаѓа од Лондон, токму сега, што е одлично. Мислам дека доаѓа од појавувањето на Ејми (Вајнхаус). Мислам, постои отсекогаш, но со Ејми, тоа оживување започна со Ејми."
Настапи во живо
Во мај 2009 година Вајнхаус се враќа со настапот на џез фестивалот во Св Луција во услови на поројни дождови и технички тешкотии. За време на нејзиниот настап со траење од еден час, било објавено дека била нестабилна и имала проблеми со помнењето на стиховите. Таа им се извинила на публиката затоа што и било "здодевно", а го завршила својот настап со заминување од сцената во средина на една песна. Пред преполна сала на 23 август на V Festival, Вајнхаус ги исполнува заедно со The Specials нивните песни "You're Wondering Now" и "Ghost Town".
Во јули 2010 година настапува со песната "Valerie" заедно со Марк Ронсон на филмска премиера. Таа додека ја исполнувала заборавила дел од стиховите на песната. Во октомври Вајнхаус настапува на промоција на нејзина модна линија. Потоа било предвидено да настапува на четири настани во Бразил во текот на јануари 2011 година. Во декември 2010 Вајнхаус изведува 40 минутен концерт на приватна забава нарускиот олигарх во Москва. Како дел од списокот на гости биле вклучени и други руски тајкуни и ѕвезди од рускиот шоу бизнис. Магнатот своеволно ги избрал песните кои требала да ги исполни ѕвездата. Закажан е нејзин настап во Дубаи во февруари 2011 година заедно со други уметници.
Ноќни клубови
На 10 јули 2008 година, Вајнхаус го отвора својот ноќен клуб, Snakehips at the Monarch, во областа Камден Монарх во Лондон. Иако бил најавена диџеј битка помеѓу неа и друг диџеј, таа останала во позадина додека диџејот всушност пуштал музика од 60-тите. Таа се појавува на уште еден настан на Snakeships во the Monarch на 11 септември. По пристигнувањето,со задоцнување од два часа, таа на крајот пуштала музика и одржала акустична свирка.
Приватен живот
Во последните неколку години речиси секојдневно се појавувале папарацо фотографии од Вајнхаус. Пејачката добила налог против нив за заштита од малтретирање од 1997 година. Со судскиот налог била донесена забрана за следење на ѕвездата од страна на една од водечките папарацо агенции. Исто така постоела забрана за фотографите, за следење во полупречник од 100 метри од нејзиниот дом и фотографирање на Вајнхаус во нејзиниот дом или домот на нејзините пријатели и семејството. Според извештај во весник, извори блиски до пејачката,изјавиле дека правно дејство беше преземено поради загриженост за безбедноста на Вајнхаус и нејзините блиски.
Врски
Вајнхаус стапува во брак со Блејк Филдер- Цивил (роден август 1978), поранешен помошник за видео продукција, на 18 мај 2007 година, во Мајами, Флорида. На возраст од 16 години, Филдер- Цивил го напушта Bourne Grammar School, се сели од неговиот роден град Ликоншир, во Лондон. Во интервју од јуни 2007, Вајнхаус признава дека може биде насилна кон него, кога е под дејство на алкохол. Во август 2007 година, тие се фотографирани, крвави и со модринки, по улиците на Лондон по наводната борба, иако Ејми тврдела дека нејзините повреди сама ги предизвикала. Родителите на Вајнхаус и родителите на нејзиниот сопуг јавно ја објавиле својата загриженост, стравувајќи дека тие двајца би можеле да извршат самоубиство, а таткото на Филдер- Цивил ги поттикнувал обожавателите на Вајнхаус да ја бојкотираат нејзината музика. Филдер-Цивил е цитиран во еден британски таблоид како вели дека тој ја навлекол Ејми на крек, кокаин и хероин. За време на посетата на Мич Вајнхаус во затвор во јули 2008 година, Филдер- Цивил наводно, изјавил дека тие ќе ја намалат употребата на дрога за да ја ублажат болката од одвикнувањето. Од 21 јули 2008 година до 25 февруари 2009 година, Филдер- Цивил бил затворен по неговата изјава за виновен по обвиненијата за попречување на спроведување на правда, како и со обвинение за тешки телесни повреди со намера. Инцидентот, во јули 2007 година, се состоел од напад на сопственикот на еден паб, во кој се здоби со скршен образ. Според обвинителството, сопственикот прифатил 200,000 фунти, како дел од договорот за "непојавување на суд и офрлање на случајот". Обвинителството сведочело дека парите кои се користеле за да се исплати сопственикот припаѓале на Вајнхаус ", но дека Вајнхаус се повлекла од средба со луѓето вклучени во настанот, затоа што таа требала да присуствува на церемонијата за доделување на награди. Вајнхаус била забележана со глумецот Џош Бауман на одмор во Света Луција, во почетокот на јануари 2009 година, велејќи дека таа е "во љубов, повторно, и не ми треба дрога." Таа изјавила дека "целиот брак се засноваше на употреба на дрога "и дека " сега за сега јас заборавив, дури дека сум во брак. " На 12 јануари, портпаролот на Вајнхаус, потврдува дека "се примени документите", за што адвокатот на Филдер- Цивил изјавил дека како причината за бракоразводната постапка е наведена прељуба. На 25 февруари, Блејк Филдер-Цивил беше цитиран како изјавил дека тој планира да продолжи со бракоразводната постапка и да си даде нов почеток без конзумирањена дрога. Во март Вајнхаус е цитирана во едно списание како вели: "јас сè уште сакам Блејк и јас сакам тој да се всели во мојата нова куќа заедно со мене – отсекогаш тоа беше мојот план... јас нема да му дозволам да се разведе од мене. Тој е машка верзија од мене и ние сме совршени еден за друг". Неспорно, одлуката за разводот била донесена на 16 јули 2009 година, и се финализирала на 28 август 2009 година. На барање од Филдер- Цивил тој не добил никаков паричен надоместок од спогодбата.
Здравствени проблеми
На 23 јуни 2008 година, портпаролот на Вајнхаус ја исправил погрешната изјава на Мич Вајнхаус, дека неговата ќерка имала мала количина на емфизем, наместо првобитната изјава дека имала симптоми што можат да доведат до рана фаза на емфизема. Мич Вајнхаус, исто така, изјавил дека белите дробови на неговата ќерка работат со само 70 отсто капацитет и дека има неправилно чукање на срцето. Г-дин Вајнхаус изјавил дека овие проблеми се предизвикани од страна на нејзиното непрестајно пушењето и употребата на кокаин. Таткото на пејачката исто така објавил дека докторите ја предупредиле Вајнхаус дека доколку продолжи со конзумирање на крек, таа ќе мора да носи маска за кислород и на крај може да умре. Во едно радио интервју, Мич Вајнхаус, изјавил дека пејачката “одлично“ реагира на третманот кој вклучувал употреба на никотински лепенки. Портпаролот на британската белодробна фондација д-р Кејт Проус изјави дека ваков тип на состојба може да се контролира со терапија. Проус, исто така изјавила дека состојбата не е нормална за личност на нејзини години, но "пушењето и вдишување на други супстанции како што е дрогата можат предвремено да ги остарат белите дробови." Д-р Норман Х. Еделман од “Американската асоцијација за бели дробови“ објаснува дека ако таа не престане да пуши, функцијата на нејзините белите дробови ќе се намали под нормалната стапка за функционирање на еден нормален човек и ако продолжи со пушење ќе доведе до побрз пад на функцијата на белите дробови. Фотографии од пејачката со цигара во устата, биле направени на 23 јуни 2008 година, кои биле широко објавени. Вајнхаус била пуштена од Лондонската клиника, 24 часа по привременото заминување на настап за 90 роденден на Нелсон Мендела и настап на фестивал во Glastonbury, а потоа повторно била третирана како пациент. На 23 јули Вајнхаус изјавила дека и биле дијагностицирани "некои области на емфизем" и дека таа се оправува со “ обилна здрава храна, спиење, свирење на мојата гитара, компонирање и пишување писма до мојот сопруг секој ден." Вајнхаус започнала со тестови за претпазливост на нејзините бели дробови и гради на 25 октомври 2008 година, во клиника во Лондон по што и била дијагностицирана инфекција на градите. На Вајнхаус, која постојано била во или надвор од здрвствените институции,  и била дадена дозвола да постави сопствен распоред за домашно отсуство. Таа била повторно хоспитализирана на 23 ноември 2008 година, а како причина за тоа било наведено несакано дејсво на нејзиниот лек.
Други цели
Вајнхаус се приклучува на кампањата за запирање на градењето на една станбена зграда покрај таверната Џорџ, во познатиот дел на музичките случувања, Ист Енд во Лондон. Поддржувачите на кампањата стравувале дека станбениот развој ќе стави крај на профитабилната страна на тоа место позната како филмска и фото локација, на која се потпира за да преживее. Како дел од кампањата за борба против рак на дојката, Вајнхаус се појавила на разголена фотографија во април 2008 за списанието Easy Living. Богатството на Вајнхаус е проценето на околу 10 милиони фунти, што ја довело на десеттото место на листата за богатство на музичари под 30 години, во 2008 година за "Сандеј тајмс". Следната година нејзиното богатство опаднало на околу 5 милиони фунти. Нејзините финансии биле раководени од Мич и Џенис Вајнхаус. Било објавено дека заработила околу 1 милион фунти пеејќи на две приватни забави за време на модната недела во Париз. Потоа следувал настап и на друга приватна забава, за рускиот олигарх Роман Абрамович во уметничката галерија во Москва, за што исто така заработила 1 милион фунти. Класичниот фустан кој Вајнхаус го носи на нејзиниот спот за песната "Tears dry on their own", како и на ДВД-то за Британските музички искуства, го позајмила на новиот музеј посветен на историјата на британската поп-музика. Музејот, сместен во О2, бил отворен на 9 март 2009 година. Во јануари 2009 година Вајнхаус објавила дека отвора своја издавачка куќа. Првиот член на нејзината издавачка куќа Lioness record била нејзината 13-годишниот кумашинка Дони Бромфилд. Првиот албум на Бромфилд бил закажан за пуштање во продажба на 12 октомври кој опфаќал преработки на класични соул песни. Вајнхаус била придружен вокал на неколку песни на албумот и настапила заедно со неа во телевизиската емисија Strictly Come Dancing на 10 октомври како следечки вокал. За Вајнхаус и нејзиното семејство бил снимен документарец во 2009 од страна на Дафне Барак насловен “Спасување на Ејми“. Таа започнала заедничка инвестиција во 2009 година заедно со ЕМИ за лансирање на палета хартија за завиткување и картички за подароци со текстови од песни од нејзиниот албум “Back to Black“. На 8 јануари 2010, на Канал 4 бил емитуван телевизискиот документарец насловен како “Ќерка ми Ејми“. Документарецот “Спасување на Ејми“ бил издаден и како книга со меки корици, во јануари 2010 година. Вајнхаус соработувала на 17 парчиња за модната колекција за марката Фред Пери. Колекцијата била пуштена во продажба во октомври 2010 година. Според маркетинг директорот на Фред Пери биле одржани три големи средби, каде што таа била целосно инволвирана во изборот на стилот и изборот на материјал, боја и модни детали и дала клучен придонес за однос и боја. Колекцијата се состои од "класично-инспириран изглед вклучувајќи капри панталони, фустан за куглање, мантил, тесни припиени здолништа, џемпер и кошула со розово црна коцкеста шара“.
Уметнички впечатоци
Изложбата во галеријата London Mall’s, отворена во мај 2008 година, вклучувала скулптура на Вајнхаус, насловена како Excess. Делото е минијатура на пејачката како лежи на врвот на скршено шише шампањ, врз базен со течности. Телото и е покриено со она што се чини дека се мали таблети, а во едната подадена рака држи чаша. Восочната скулптура на Вајнхаус била изложена во Лондонскиот музеј на Мадам Тисо на 23 јули 2008 година. Пејачката не присуствувала на откривањето, иако нејзините родители присуствувале. Скулптура изработена од Maрко Перего, насловена како "единствената добра рок ѕвезда, е мртва рок ѕвезда", која ја отсликува Вајнхаус како лежи во крвав базен со едно јаболко и една дупка во главата од куршум откако била застрелана од американскиот романописец и поет Вилијам С. Бароуз (како рекреација на случајното убиство на неговата сопруга Џоан Волмер ), било закажано појавување на делото во галеријата Half во Њујорк на 14 ноември 2008 година. Продажната цена за скулптурата била одредена на 100.000 американски долари. Перего, изјавил дека скулптурата го претставува тоа дека "рок ѕвездите се жртвени животни на општеството." Портпаролот на Вајнхаус изјавил дека: "Тоа е смешен вид на давање на заслуга. Уметникот не претставува роб на еден таблоид, тоа не е вистинската Ејми. Луѓето често ја користат нејзиниот сликата за да ја продадат нивната работа."
Гриме
Гриме — село и поранешна општина во округот Анхалт-Битерфелд, во Саксонија-Анхалт, Германија. Од 1 јануари 2010, е дел од градот Цербст.
Црква „Св. Никола“ - Дупјак
Свети Никола (Αγίου Νικολάου) — преродбеничка црква во селото Дупјак, Костурско, Егејска Македонија. Влегува во состав на Костурската епархија на Цариградската патријаршија.
Црквата се наоѓа на самиот западен крај на селото, во подножјето на планината Диминик, под пештерата Духло. Изградена е во 1897 г. согласно натписот на неа. Според месните преданија, храмот е постар, што значи дека бил изграден врз постара црква.
Ибигау-Варенбрик
Ибигау-Варенбрик (Uebigau-Wahrenbrück) — град во округот Елба-Елстер, во југозападен Бранденбург, Германија. Се наоѓа на реката Шварце Елстер, 11 километри северозападно од Бад Либенверда и 21 километар источно од Торгау.
Градот е составен од селата Бансдорф, Бајерсдорф, Бојтерзиц, Бомсдорф, Бениц, Домсдорф, Драздо, Кауксдорф, Лангенаундорф, Марксдорф, Минхен/Елстер, Нојдек, Престевиц, Ротштајн, Заксдорф, Ибигау (општинско седиште), Варенбрик, Видерау, Вилдгрубе, Винкел и Цинсдорф.
Еколошка мода
Еколошка мода (екомода) или одржлива мода — дел од растечката филозофија за дизајн и тренд на еколошка одржливост, чија цел е да создаде систем кој бесконечно ќе биде поддржан во однос на општествената одговорност и одговорноста на животната средина. Еколошката мода е дел од зголемениот тренд за одржлив дизајн, при што се зема во обзир општественото влијание и влијанието врз животната средина кое го има производот што е направен и произведен, во периодот на неговот времетраење, вклучувајќи го остатоците од јаглерод. Според магазинот „Vogue“ (мај 2007) се чини дека овој тренд нема да биде краткотраен, туку би можел да трае повеќе сезони. Екологистите го искажуваат својот став за модата во светот преку донација за добротворни цели од продажбата на производи. Денес модните творци повторно ги воведуваат методите за еколошка свест преку користење на еколошки материјали и методите за општествена одговорност за производството.
Постојан неколку организации кои работат за да ги зголемат можностите на дизајнерите на еколошка мода. "Националната асоцијација на дизајнери на одржливата мода" е една од овие организации. Целта на асоцијацијата е да им помогне на претпријатијата кои имаат растечки бизнис во модата, коишто создаваат општествени промени и ја почитуваат животната средина. Дизајнерите за еколошка мода обезбедуваат образование за трипати пониска цена, обука и пристап до алатките и материјалите учење во индустријата кои ја подобруваат креативноста, иновативноста и имаат големо влијание на бизнисот. Мисијата на организацијата е да направи промени во општеството преку бизнис кој е поврзан со модата и дизајнот и да обезбеди образование, обука и промени кои ќе се транформираат во индустријата, како и да ја подобрат соработката, одржливоста и економскиот раст. Според непрофитната организација (НПО) – Earth Pledge која промовира и поддржува одржлив развој според која “најмалку  8 000 хемикалии се користат за суровините да се претворат во текстил и 25% од пестицидите во светот се користат за да се произведе неоргански памук. Ова преизвикува непоправлива штета за луѓето и живоната средина, и сепак две третини од јаглеродот кој се наоѓа во облеката ќе се појави откако ќе се купи”
Природни влакна
Природни влакна се оние кои се создадени во природата и не се на основа на нафта. Природните влакна можат да бидат поделени на две главни групи – целулоза или растителни влакна и белковини или животински влакна.
Целулоза
Памукот е еден од најраспростанетите видови во светот кои растат со хемиски средства. Вообичаено, зрел памук користи околу 25 % од инсектицидите во светот и повеќе од 10 % од пестицидите во светот. Други влакна од целулоза се: јута, лен, коноп, абака, бамбус, соја, пченка, банана и ананас.
Производство
Произведени се од природни материјали: лиоцел, полилактична киселина или ПЛК (полимер од пченка)
Рециклирани влакна
Рециклирани или обработени влакна се направени од одпадоци од ткаенина соберени од фабрики за производство на облека, кои повторно се преработуваат во пократки влакна за да се испредат во нова преѓа. Постојат само нколку уреди (механики) во светот кои се способни да ги преработат исечоците и променливиот избор на мешавини од рециклираните памучни влакна на кои се става пет преѓа за да ги зацврсти рециклираните памучни влакна и чистите акрилни влакна кои се додаваат за боја, густина и цврстина.
Дизајнери
Познатите личности, моделите и дизајнерите како што се Стела Мек Картни, Роган Грегори, Питер Ингверсен, Али Хјустон,Боно, Чарил Рос и Самер Окс неодамна го привлекоа вниманието за свеста за општеството и за еколошката мода. Модната недела во Портланд којшто промовира дизајнери на еколошка мода и облека уште од 2005 година, го привлече меѓународниот печат со напорите што ги прави за да се одржи модна недела која ќе промовира дизајни кои се 100 % еколошки. Големиот број на славни личности од Холивуд се поврзани со еколошка мода, меѓу кои се: Натали Портман, Камерон Дијаз, Алиша Силверстоун, Адријан Гринер, Џенифер Анистон и Селма Хајек.
Дискусија
Иако памукот остава големо количество јаглен при неговото одгледување и производство, органскиот памук се смета за поодржлив избор за ткаенина зато што нема отровни пестициди со уништувачко дејство ниту пак хемиски ѓубрива. Многу дизајнери почнале да експериментираат со бамбусови влакна, кои ги апсорбираат гасовите кои се наоѓаат во стаклената бавча во текот на нивниот животен циклуц и растат брзо и во изобилие без пестициди. Меѓутоа, ткаенината од бамбус може да биде штетна за животната средина, поради хемикалиите кои се употребени за да се создаде мека вискоза од тврд бамбус. Некои луѓе веруваат дека конопот е еден од најдобрите избори за еколошки ткаенини, поради неговото брзо растење, но во некои држави е нелегално да се сади. Овие податоци на рециклирана, обработена и типична ткаенина го прават изборот за одржливост, а суровинитеи не бараат одгледување или произведување да се направат. Од неодамна се појави друго решение за еколошката мода кое користи синтетички влакна со процесот наречен Воздушно боење – технологија која ја елиминира водата во текот на процесот на боење и печатење. Критичарите сè уште ги нагласуваат хемикалиите коишто се користат за производство на синтетички материјали. Овој метод значително ја намалјува употребата на вода и загадувањето додека памукот (органски или неоргански) користи огромна количина на вода во текот на фазите на растење и боење. Критичарите на еколошката мода дискутираат дека овој тренд единствено што бара е да се отфрли високата цена на луксузните производи а за тоа да се добие согласност од општеството. Друга поголема критика за еколошка мода е потенцијалот за постојано менување на модата, за да ги охрабри потрошувачите постојано да ја фрлаат облеката од претходната сезона и да купа облека од најновата мода.
633
633 (Римски бројки) — година според општоприфатениот календар. Тоа била 633 година од новата ера, 633. од првиот милениум, 33. од VII век и четвртта од 630-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 633 година се протега во 3269 и 3270, додека според второто гледиште, годината трае во текот на 3329 и 3330 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1176. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 11 и 12 исламска година.
Сант Арканџело Тримонте
Сант Арканџело Тримонте — општина во покраината Беневенто од регионот Кампанија, Италија.
Барска лажица
Барска лажица е лажица со долга рачка која се користи за спремање и мешање на коктели и други алкохолни и безалкохолни мешани пијалаци. Долгата рачка и овозможува да достигне до дното на најдлабоките чаши во кои се подготвуваат и служат пијалаци. Барската лажица може да држи до 5 ml течност, по тоа е слична на лажица за чај. Нејзината рачка е обично долга помеѓу 25 и 27 cm.
Користење
Освен за мешање на пијалаци, барската лажица служи и за додавање на состојки кои се потребни во мали количини. Исто така, може да ги скрши цврстите состојки или делови од овошја кои се наоѓаат во пијалакот.
Варијанти
Барските лажички се направени од различни материјали, најчесто од пластика, метал и не’рѓосувачки челик. Честопати се прават со спирална рачка, која е погодна за мешање на пијалаци, бидејќи лесно се врти помеѓу прстите. Барска лажичка може да има разни додатоци на врвот на рачката, обично во облик на диск или чекан што овозможува кршење на цврсти состојки во пијалак, или во форма на виљушка, кој овозможува земање маслинки, цреши и друго овошје од пијалаците
Зимски олимписки игри 1992
XVI Зимски олимписки игри се одржале од 8 до 23 март 1992 година во Албервил, Франција. Овие Зимски олимписки игри биле последните што е одржале во иста година со Летните олимписки игри. Следните Зимски олимписки игри се одржале во 1994 гдина во Лилехамер и оттогаш временското растојание меѓу Летните и Зимските олимписки игри изнесува 2 години.
Спортистите од Русија, Украина, Казахстан, Белорусија, Узбекистан и Ерменија настапиле за Обединетиот тим под Олимпиското знаме. Слично било и за вцреме на Летните олимписки игри истата година, кои се одржале во Барселона.
Кандидатура
Во декември 1981 година, трократниот Олимписки првак Жан Клод Кили и претставникот од францускиот парламент Мишел Барние се договориле во Рона-Алпи, да ги доведатолимписките игри во 1992 година во Франција. Како и за игрите во 1968 година, намерата на француските власти била преку кандидатура на град во слабо развиен регион да се овозможи брз економски напредок и брз развој на туризмот.
Избор на град-домаќин
Гласањето за доделувањето на организацијата на игрите се одржало на 17 октомври 1986 година во Лозана на 91. седница на Меѓународниот олимписки комитет. Во конкуренција биле и градовите Софија, Фалун, Лилехмаер, Кортина д'Ампецо, Енкориџ и Берхтесгаден. Во шестиот круг од гласањето останале само Албервил и Софија. Кандидатурата на францускиот град освоила 51 глас, за разлика од кандидатурата на градот Софија, која освоила само 25. По ова гласање се одржал и гласањето за доделување на организацијата на Летните олимписки игри во 1992 година. Во конкуренција биле градовите Барселона и Париз, а организацијата на игрите ја добил градот Барселона, а впрочем и мала била веројатноста дека обете Олимписки игри во 1992 година ќе се организираат во една иста земја.
Организациски комитет
Организацискиот комитет за игрите бил основан на 24 февруари 1987 година. Жан Клод Кили бил потпретседател на комитетот, но по само 13 дена дал оставка од функцијата, поради проблемиите и притисоците врз него при распределбата на финансиските средства за организација на игрите. Комитетот немал потпрестедател, сè до следната година, кога функцијата била обновена од страна на францускиот претседател Франсоа Митеран и претседателот на МОК, Хуан Антонио Самаранч. Организацискиот комитет се состои од 27 оддели и за време на одржувањето на игрите броел 9310 членови. Од нив 610 биле платени, а 8700 биле волонтери.
Лого
Логото за игрите било употребувано уште за време на кандидатурата на градот. Тоа претставувало комбинација од Олимпискиот оган, савојски крст и националните бои на Фрација. Нацртот налогото го направил членот на комитет за кандидатурата на градот, Бруно Квентин.
Земји-учеснички
На игрите учествувале 1801 спортист од вкупно 64 земји. По распадот на Советскиот Сојуз, шест земји учествувале здружени во Обединетиот тим, одека Естонија, Летонија и Литванија учествувале одделно. Слично, Словенија и Хрватска учествувале одвоено од СФР Југославија, која учествувала на игрите, иако веќе не постоела.
За првпат по Летните олимписки игри 1936 во Берлин, Германија улествувала како обединета држава.
За првпат на Зимските олимписки игри учествувале Алжир, Бермуда, Бразил, Ирска, Свазиленд и Хондурас, како и Словенија и Хрватска.
Колорадо Спрингс
Колорадо Спрингс (Colorado Springs) е град во американската држава Колорадо. Овој град според статистиките во 2006 година, има 372 437 жители, што го прави најголем град во Колорадо по Денвер, и 47-ти град по број на жители во САД.
NGC 2327
NGC 2327 — оддавна маглина во соѕвездието Големо Куче, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2327 се споменува и како CED 89B.
Откривање
Објектот е откриен на 31 јануари 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2327 е од видот EN. NGC 2327 има привидни димензии од 1' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 7 ч 4 м 7,2 с, а неговата деклинација, односно висината на лакот на тој агол, - 11° 18' 51".
Други поделби
Проучување на NGC 2327 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 273; додека во Каталогот на основни ѕвезди (GSC) е групиран под бројот 5389. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 436.
Раби Аблак
Раби Аблак, познат како Раби ел-Аблак — марокански новинар и еден од притворените на „Движењето Хирак Риф“, познат по вмешаноста во повеќе штрајкови со глад во знак на протест поради неговите нехумани услови на притвор и нехуман третман.
Некои од неговите штрајкови со глад траеле повеќе од 40 дена; како резултат, неколкупати бил однесен во болница на лекување. Вкупното времетраење на неговите штрајкови со глад надминале 284 дена.
Менг-це (книга)
Менг-це или Менциј (孟子, пинјин: Mèng zǐ) е збирка анегдоти и разговори на конфуцијанскиот филозофот Менг-це. Делото датира од втората половина на IV век п.н.е.. Делото било прогласено за канонски конфуцијански текст од голема важност за време на династијата Сунг. Џу-сји делото го класификувал како една од Четирите книги кои станале канонски текстови на неоконфуцијанството.
Раби Аблак
Кариера
Тој бил дописник за електронскиот весник Бадил, основан од притворениот новинар Хамид ел-Махдауи , во градот ел-Хоџеима, каде учествувал во движењето „Popular Rif “, придружувано од голем број на личности, како што е Насер Зафзафи.
Раби бил уапсен на 28 мај 2017 година, во градот Ал Хоџешема. Според Амнести Интернешнл, тој тврдел дека бил малтретиран откако бил уапсен. Тој бил осуден на пет години затвор. На 6 септември 2019 година, тој започнал нов штрајк со глад.
Љубовта се случува
Љубовта се случува (Love Happens) — американски драма комедија филм од 2009 год. Овој филм е првенче на режисерот Брендон Камп кој филмската тема ја замислил откако и самиот поминал низ период на тага по смртта на неговата мајка: ''“Беше тоа тежок период за мене. Процесот на тага е многу комплексна работа. Оттогаш почнав да ја мислам содржината за овој филм.“''. Во главната женска улога во филмот се појавува познатата глумица Џенифер Анистон.
Критичарите не го сакаа премногу филмот, дури еден гледач на интернет остави порака која гласи дека филмот „Љубовта се случува“ може да се промени и во наслов наречен „Ништо не се случува“. Една критичарка истакнала да се прашуваат многумина зошто Џенифер Анистон “продолжува да бира проекти за слободните девојки кои се несреќни во љубовта“. Заклучно е дека и филмот започна ветувачки, но кон крајот докажува дека не е ништо повеќе од една сапуница. Washington Post објави позитивна критика во која го оценува филмот како “подобар отколку што ветува очајниот анслов“, и го нарекува “редок романтичен филм во кој чувствата се многу поважни од љубовта на прв поглед“.
Кратка содржина
Бурк Рајан изгледа ги има сите одговори. Но, само ако прашате милиони негови обожаватели кои измамено ги читаат неговите книги и поминуваат семинари за преовладување на стравот и оптимизам. Во реалноста, тој не е толку сигурен во советите кои им ги дава на другите бидејќи смртта на неговата сопруга го потресила и променила навистина. Но, кога ја запознава цвеќарката Елоис, за првпат останува без текст... Прашањето е дали Бурк ќе допушти ново заљубување и ќе ја згрози својата кариера? А Елоис? Дали после серијата разочарувања конечно го најде вистинскиот?
Аромаколог
Иако сите аромаколози имаат изразено сетило за мирис некои се служат и со сетилото за вид и слух. Тие се наречени синестети и во историјата се познати : Британскиот сликар Дејвид Хокни, Рускиот уметник Василиј Кандински, Австрискиот композитор Франц Лист и Англискиот поет Вилијам Блејк.
Поле на дејност
Аромакологот е лице кое проучува како мирисите влијаат врз човечката психологија и однесување и работи со етерични масла за да ги докаже позитивните влијанија врз однесувањето и чувствата. Аромакологот е стручњак по аромакологија - поим кој е измислен во 1982 година од страна на Олфацторѕѕ ресеарцх Фунд, сега познат како Институт за Сетило за Мирис (анг.Sence of Smell Institute), дел од Fragrance Foundation која има финансирано бројни медицински, универзитетски и самостојни истражувања поврзани со влијанијата на мирисите врз сонот и активностите на човекот. Аромакологијата се разликува од ароматерапијата.
Ова лице е пронаоѓач кој работи со етерични масла за нивните мирисни и физички влијанија и е стручњак во нивното помешување и спојување за да се добијат опојни мириси што ќе влијаат врз однесувањето, како и да се утврдат тие ароматични позитивни влијанија вклучувајќи ги чувствата и емоциите. Аромакологијата цели да ја проучува заемната врска помеѓу психологијата и најновите технологии за миризбите и директното пренесување разни чувства до мозокот (како смиреност, оживеаност, воодоошевување, сензуалност, среќа и успех) преку овие технологии. Кога мирисите ги активираат дишните патишта кои водат до лимбичкиот дел од мозокот тој предизвикува ослободување на невротрансмитери кои на повеќе начини влијаат на него и на менталната состојба на поединецот. Понатаму, дразбите кои се пренесуваат до лимбичкиот систем не можеме свесно да ги препречиме и поради тоа влијаат врз нашето расположение. Мирисот како сетило е последната гранка на нервниот систем и не е толку детално проучена како видот и слухот. Мозокот е во состојба да обработи и мали разлики во миризбите а сетилото за мирис е подолготрајно во процесот на стареење за разлика од видот и слухот. Тоа е дел од мозокот кој ги обработува мирисните податоци и треперењата, а движечката сила ја менува во зависност од задачите кои се вршат.
Синестезија-спојување на сетилата
Има луѓе кои поинаку ги воспримаат миризбите, односно ги слушаат како звук. Еден таков синтест е Канаѓанката Надин Артемис, автор и творец на "Living for Libations" (живеење за чаша алкохол). Кога Надин Артемис вдишува некаква миризба, таа гледа и бои. Затоа кога таа нешто создава во аромакологијата, не прави само спој од мириси, туку меша и бои за на крај мешавината од најчисти, органски етерични масла ги претвори во корисни производи. На пример кога Надин ќе осети расипани или вештачки мириси, таа ги гледа како темносива или калливо кафена боја.Откривањето на оваа необичност во најрана возраст, на Надја и овозможува еден од најскапите етерични масла во светот т.е. водичката од роза, да ја гледа во нијанси и тонови на розова и црвена. Спокојството на камилицата варира од нијанси на корално океанска до кралско(мастило) сина боја.
Општа синестезија
Д-р Џејми Вард претпоставува дека сите ние можеме да достигнеме основно ниво на синтезија, која пак е одлика на мешањето слики, звуци и други чувства. Рускиот сликар Василиј Кандински ги користи сите четири сетила за допир, мирис, боја и звук. Постојат многу примери на литератури за коишто се верува дека ја опишувале синтезијата. На пример познатиот поет Вилијам Блејк најверојатно бил синтест бидејќи во неговата песна "Песна за дивиот цвет" тој напишал: Како што шетав низ шумата, помеѓу зелените лисја, слушнав див цвет, како пее песна. Главниот лик Греноуилле, во книгата "Парфем" од Patrick Sűskind, е роден со хипер-акутно сетило за мирис но нема свој телесен мирис. Тој ја продолжува неговата животна потрага, која вклучува и многу убиства, за да го пресоздаде невиниот мирис на една убава девојка.
Делотворност
Истражувањата биле спроведени за да се покаже дека преку употребата на миризливи материи може да се влијае на оние делови од мозокот поврзани со будноста и вниманието. Учесниците во екпериментот биле затворени во соба за тестирање и изложени на масло од јасмин, кое се покажало делотворно при засилување на нивните препознавачки вештини а учесниците покажале поголем интерес и мотивација во врска со зададените задачи. Спојот од евкалиптус, нане и етанол исто така ги подобрува сознавачките способности. Испитаниците имале поголем поттик по извршување на некоја монотона и стресна задача, откако биле изложени на мешавина од нане, бергам, сандалово дрво и лаванда.
Улогата на аромакологот
Пријатните мириси причинуваат луѓето да сакаат да се задржат подолго време на некое место, тие се благодат за продавниците, музеите, бањите и казината. Пријатните миризби ги подобруваат продуктивноста и физичките способности, со тоа што спортистите кои биле изложени на мириси на нане или лимон, трчале побрзо, правеле повеќе склекови и за многу кратко време се опоравувале од напорните тренинзи. Со мешање одредени мириси аромакологот може да создаде поспокојна животна средина и да го подобри здравјето. Едно истражување од 1987 година покажало дека мирисите од маслото од морско оревче, екстракт од пченка, neroli oil, valerian oil(валеријана,одолјен),miristici oil, soelemicin oil и elemicin oil го намалуваат стресот и високиот крвен притисок кај луѓето. The Mind Lab, едно независно советувалиште во Велика Британија, како дел од истражувањето поврзано со мозочните рефлекси на различни дразби, го проучува мирисот на една зграда. За да се создаде една домашна атмосфера, агентите за недвижнини им препорачуваат на нивните клиенти да има мирис на свежо печени колачи или арома на кафе во куќата кога им се покажува на можните купувачи. Преку ослободување соодветни миризби со цел да се разбуди чувството на удобност, безбедност и радост, сопственикот може да ја забрза продажбата на куќата.
Продуктивноста на работникот може да се зголеми преку подобрување на квалитетот на воздухот во зградата каде што се работи не само со отстранување на загадувачите, туку и со воведување на благи миризливи стимулатори преку вентилациските системи и клима уредите и воедно со тоа да се добијат свеж воздух и пријатен мирис.
Неопходно е да се осигураме дека дозата на мирисот не е прекумерна и прејака. Овие мириси се различни од парфемите и тие треба да го имитираат природниот воздух однадвор.
Вештите аромаколози можат да измислат масла кои би ја намалиле агресивноста зад воланот, заморот и би ја подобриле концентрацијата додека се вози. Нането ја намалува вознемиреноста и заморот за време на возењето, а споена со циметот, го намалува нивото на фрустрација со кои се соочуваме во сообраќајот а исто така ја зголемува и будноста.
Јасминот пак се користи како помошно средство за спиење а мирисот на ванилата ја намалува желбата за благо после ручекот.
Црква „Св. Варвара“ - Драгош
„Света Варвара“ – поствизантиска црква која се наоѓа западно од битолското село Драгош, на самата граница со Грција. Административно припаѓа на Бистричката парохија, Битолското архијерејско намесништво, Преспанско-пелагониската епархија на Македонската православна црква.
Црквата е мал еднокорабен храм, изграден во поствизантиско време. До крајот на 20 век на источната фасада, во триаголниот простор над апсидалната конха, сочувани се остатоци од композицијата „Вознесение на Свети Илија“. Во текот на реновирањето од месното население биле уништени сите елементи од кои би можело поточно да се одреди од кога датира оваа црквичка. На крајот на 20 век неколку икони од црквата се пренесени во битолската катедрала „Св. Димитриј“. Во Музејот на Македонија во Скопје се наоѓа иконата „Свети Теодор Тирон и Теодор Стратилат“ која датира од крајот на 15 или почетокот на 16 век.